stanford-oval/wikipedia huggingface dataset:
הפרעות באוקראינה (1918–1920)
מניין הנרצחים, הפצועים והעקורים

כבר בעת המאורעות החלו חוקרים יהודים לערוך אומדנים להיקף ההרג והנזק שנגרם. נחום גרגל, נציג ועדת הצלב האדום הסובייטי, הכין רשימה מפורטת של אירועים וקורבנות שבה מנה 1,236 פוגרומים שבהם נטבחו 31,071 יהודים. בחישובו הסופי, על בסיס אקסטרפולציות, העריך שבין 50,000 ל-60,000 נהרגו.
הנרי אברמסון העריך כי האומדן המינימלי הוא 50,000 מתים. אליהו חפץ סבר ש-120,000 נטבחו. קיימות הערכות המעמידות את מספר הנרצחים על כ-200,000, אם כי אולג בודניצקי הניח שסביר שמדובר בעירוב נתוני המתים עם הפצועים.
דיווחים מן התקופה מסרו ש-50,000 נשים התאלמנו ו-300,000 ילדים התייתמו. אלפים רבים של נשים נאנסו, עשרות אלפים עונו וסבלו הטלות מום שונות, בהן כריתות גפיים, עקירות עיניים, וכריתת אפים ואוזניים. במקומות יישוב רבים לא נותר אף לא יהודי אחד, ובאחרים האוכלוסייה היהודית הצטמצמה לשבריר ממספרה קודם הפרעות.
מאות אלפי פליטים יהודים נמלטו מאוקראינה השסועה, שוב כחלק מגל הימלטות יהודים מאזורי הלחימה במזרח אירופה. כ-150,000 פליטים מאוקראינה הגיעו לפולין ו-45,000 לרומניה, רובם המכריע יהודים. עד אביב 1923 הורו הממשלות בשתי המדינות לפליטים שנותרו להתפנות; עוד ב-1921 התירה רומניה רק ל-4,000 מתוך 22,000 שהיו במדינה להאריך את שהותם. הציר הפולני בוורסאי הודיע שלפי נתוני ממשלתו, למעלה מ-85,000 מבין הפליטים היהודים קיבלו דרכונים זרים ועזבו את המדינה עוד ב-1920, ובראשית 1923 היו לא יותר מ-10,000 שנשארו בפולין. ברומניה דווח שנותרו רק 11,000 נכון לאותה עת. הממשלה הקנדית קלטה 3,040 פליטים יהודים-אוקראינים מרומניה. לבסוף, בראשית 1924, הממשלה הרומנית גירשה את הרוב אך התירה לאלו שהיו להם קרובים במדינה להישאר.
לקריאה נוספת

"פרעות והגנה עצמית באוקראינה, 1919–1920", העבר, יז (תש"ל), עמ' 5–135. (מאמרים ומסמכים)
Taras Hunczak, Symon Petliura and the Jews: A Reappraisal, updated and revised edition, Toronto: Ukrainian Historical Association, 2008.
Laura Engelstein, "That Scoundrel Petliura," in: The Resistible Rise of Antisemitism: Exemplary Cases from Russia, Ukraine, and Poland, Waltham, MA.‏ Brandeis University Press, 2020.
Jeffrey Veidlinger, In the Midst of Civilized Europe: The Pogroms of 1918–1921 and the Onset of the Holocaust, Metropolitan Books, 2021.
Settling Down

"Settling Down" (בעברית: "לְהִרָגַע") הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard. השיר יצא לאור ב-21 בספטמבר 2020, על ידי חברת התקליטים RCA נאשוויל, כסינגל השלישי מתוך האלבום.
השיר הגיע למקום הרביעי במצעד השירים מתחת להוט 100.
רקע וכתיבה

השיר נכתב על ידי מירנדה למברט, לוק דיק ונטלי המבי והופק על ידי ג'יי ג'ויס, שהפיק עבורה גם את הסינגל הקודם שלה "Bluebird". למברט חיברה את מילות השיר תוך כדי שיחה עם נהג האוטובוס שלה, בעת שדיברה איתו על יחסיה עם ברנדן מקלופלין. המטרה של כתיבת השיר הייתה לבטא את מערכת היחסים ביניהם.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
וידאו קליפ

הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking",‏ "New Strings" ו-"Famous in a Small Town". הוא הופץ לראשונה ב-21 באוקטובר 2020, כמה חודשים לאחר יציאתו כסינגל מתוך Wildcard.
נכון למרץ 2021 עומד מונה הצפיות של הקליפ על למעלה מ-4.6 מיליון צפיות.
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 4 |  |
|  ארצות הברית | מצעד הקאנטרי איירפליי | 23 |  |
|  ארצות הברית | מצעד שירי הקאנטרי | 26 |  |
|  קנדה | קנדה הוט 100 | 65 |  |
|  קנדה | מצעד שירי הקאנטרי | 7 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 21 בספטמבר 2020 | הזרמת מוזיקה • הורדה דיגיטלית | RCA נאשוויל |  |
הערות שוליים

1 2 3 4  Miranda Lambert – Settling Down (באנגלית), נבדק ב-2021-03-05
↑  Miranda Lambert, Billboard
↑  Miranda Lambert – Bluebird (באנגלית), נבדק ב-2021-03-05
1 2  Makin' Tracks: Miranda Lambert Crafts a Through-Line From 'Bluebird' To 'Settling Down', Billboard (באנגלית)
↑  Wildcard, נבדק ב-2021-03-05
↑  Claire Shaffer, Claire Shaffer, Miranda Lambert Shows Off Her Husband in 'Settling Down' Video, Rolling Stone, ‏2020-10-21 (באנגלית אמריקאית)
1 2  Miranda Lambert - Settling Down (Official Video)
שקופים (אלבום)

"שקופים" הוא אלבום האולפן החמישי של הזמרת-יוצרת הישראלית קרן פלס. האלבום יצא לאור ב-1 בנובמבר 2020, על ידי חברת התקליטים הד ארצי. מתוך האלבום יצאו שבעה סינגלים.
רקע והפקה

על האלבום סיפרה פלס: "'שקופים' הוא אלבום של מפגשים וחיבורים. כל פעם מזווית אחרת, מצורך אחר ומסקרנות אחרת". במקור פלס הייתה צפויה לצאת לסבב הופעות על מנת הקידום והשקת אלבומה החדש, אך בעקבות התפרצות נגיף הקורונה בישראל דחתה פלס את המופעים ואת האלבום שהיה אמור לצאת ב-7 במאי, אשר נדחה למועד חדש שטרם פורסם. בעקבות המשבר החליטה פלס לצאת למופע ביתי שנקרא "קונצרט בפיג'מה", אותו החלה לעלות לרשתות החברתיות שלה במהלך המשבר עצמו בקונצרט עצמו מארחת פלס זמרים שונים ומבצעת את שיריה בגרסאות מחודשות וגם את השירים מתוך האלבום עצמו שטרם יצא. במהלך פרסום ההופעות סיפרה פלס בעמוד האינסטגרם שלה "בכל יום חמישי אעלה לעמוד הפייסבוק והאינסטגרם שלי ביצוע נוסף מהקונצרט בפיג'מה, עם אורחים ושלישיית כלי קשת - כל אחד בוואנזי שלו - בתקווה שבקרוב נוכל כולנו לצאת מנעלי הבית ולהיפגש באוויר הפתוח. אוהבת אתכם ומתגעגעת מאוד, קרן". ב-4 בספטמבר, הכריזה פלס כי תוציא את אלבומה במופע שיערך ב-23 בספטמבר, אך לבסוף שוב נדחה. האלבום יצא ב-1 בנובמבר לספוטיפיי, ליוטיוב ולאפל מיוזיק, במקביל לסינגל "אין סוף ללילה" מהאלבום השישי של פלס - "שקופים 2". האלבום כולל את הסינגלים שהוציאה פלס, את השיר "כלום לא טעים", מהאלבום איך שהשמש תזרח, בביצוע אלדד כהן, ואת השיר "לחזור הביתה" שכתבה פלס לבועז מעודה.
באלבום זה מופיעים, לראשונה מאז אלבום הבכורה של פלס, שירים שלא כתבה והלחינה לבדה, כאשר בין הכותבים והמלחינים השותפים נמצאים אמיר דדון, גלעד שמואלי ואבי אוחיון.
סינגלים

"שקופים" - יצא לאור ב-9 בדצמבר 2018, כסינגל הראשון מתוך האלבום, בשיתוף עם רון בוחניק. עם יציאתו נכנס השיר אל המקום ה-1 במצעד של מדיה פורסט, וה-1 במצעד של גלגלצ.
"מעבר לנהר" - יצא לאור ב-2 באפריל 2019, כסינגל השני מתוך האלבום, בשיתוף עם רון בוחניק. עם יציאתו נכנס השיר אל המקום ה-8 במצעד של מדיה פורסט.
"מי אני?" - יצא לאור ב-24 ביולי 2019, כסינגל השלישי מתוך האלבום. עם יציאתו נכנס השיר אל המקום ה-6 במצעד של מדיה פורסט, וה-5 במצעד של גלגלצ.
"באת לי פתאום" - יצא לאור ב-12 בדצמבר 2019, כסינגל הרביעי מתוך האלבום, בשיתוף עם רוני אלטר. עם יציאתו נכנס השיר אל המקום ה-5 במצעד של מדיה פורסט, וה-10 במצעד של גלגלצ.
"כלום לא טעים" - יצא לאור ב-16 בינואר 2020, כסינגל החמישי מתוך האלבום, בביצוע אלדד כהן. השיר נכנס אל המקום השישי במצעד הרשמי של גלגלצ.
"שמש תיכנס" - יצא לאור ב-19 במרץ 2020, כסינגל השישי מתוך האלבום. עם יציאתו נכנס השיר אל המקום ה-5 במצעד של מדיה פורסט,
"עוד יום עבר" - יצא לאור ב-26 ביולי 2020, כסינגל השביעי מתוך האלבום, בשיתוף עם זאב נחמה.
רשימת רצועות

| שקופים> מס' | שקופים> שם | שקופים> מבצע(ים) | שקופים> משך | שקופים>  | שקופים>  | שקופים>  | שקופים>  | שקופים>  | שקופים>  |
| --- | --- | --- | --- | --- | --- | --- | --- | --- | --- |
| 1. | שקופים  | קרן פלס ורון בוחניק | 3:49 |  |  |  |  |  |  |
| 2. | מעבר לנהר  | קרן פלס ורון בוחניק | 3:44 |  |  |  |  |  |  |
| 3. | שמש תיכנס  | קרן פלס | 3:16 |  |  |  |  |  |  |
| 4. | מי אני?  | קרן פלס | 3:04 |  |  |  |  |  |  |
| 5. | עוד יום עבר  | קרן פלס וזאב נחמה | 2:34 |  |  |  |  |  |  |
| 6. | כלום לא טעים  | אלדד כהן | 3:52 |  |  |  |  |  |  |
| 7. | באת לי פתאום  | קרן פלס ורוני אלטר | 3:17 |  |  |  |  |  |  |
| 8. | לחזור הביתה  | קרן פלס | 3:48 |  |  |  |  |  |  |
| משך כולל: | משך כולל: | משך כולל: | 27:24 |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1 בנובמבר 2020 | הורדה דיגיטלית • הזרמת מוזיקה | הד ארצי |  |
הערות שוליים

↑  קרן פלס - שמש תיכנס, באתר ‏מאקו‏, 19 במרץ 2020
↑  "ברור לי שקרה רק נס": קרן פלס בסינגל חדש ומרגש. צפו, באתר "סרוגים", 19 במרץ 2020
1 2 3  קונצרט בפיג'מה, באתר ‏מאקו‏, 30 באפריל 2020
↑  הופעה ראשונה מולכם על במה. משיקים את האלבום ״שקופים״., באתר facebook
1 2 3 4 5  Media Forest, mediaforest.biz (ארכיון)
1 2 3 4  glz.co.il, glz.co.il
↑  האלבום "שקופים" באתר ספוטיפיי
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
יהושע ארנברג

| --- | --- |

 לידה:  30 בדצמבר 1953 (בן 70) כ"ד בטבת ה'תשי"ד תל אביב, ישראל 
 מדינה:  ישראל 
 השכלה:  ישיבת קול תורה  ישיבת פוניבז' 
 מקום פעילות:  חדרה, ישראל
 השתייכות:  הציבור הליטאי (הפלג הירושלמי)
 תחומי עיסוק:  ראש ישיבה
 רבותיו:  הרב שך הרב  משה פינקלשטין
 
הרב יהושע גרשון ארנברג (נולד ב-30 בדצמבר 1953, כ"ד בטבת ה'תשי"ד) הוא ראש ישיבת כנסת יצחק בעיר חדרה, וחבר מועצת גדולי עולם התורה של בני תורה.
ביוגרפיה

נולד בתל אביב ליצחק ולרחל ארנברג. למד בישיבת קול תורה, ולאחר מכן בישיבת פוניבז', שם היה לתלמידו של רבי אלעזר מנחם מן שך.
נישא לשושנה יפה פולק, ולהם שבעה ילדים. לאחר נישואיו התגורר בירושלים, ולמד בישיבת בריסק אצל רבי יוסף דוב סולובייצ'יק, וכן בישיבתו של הרב מנדל אטיק. לאחר מכן עבר להתגורר בבני ברק ולמד בחברותא עם הרב טוביה נוביק.
בשנת תשמ"ו הקים בעידודו של הרב שך את ישיבת כנסת יצחק בבני ברק. בשנת תשמ"ט עברה הישיבה לעיר חדרה, ויחד עימה עבר להתגורר בקריית הישיבה בחדרה. במקביל לראשות הישיבה, הרב ארנברג מנהיג את הקהילה החרדית המקומית, המרוכזת סביב הישיבה ומוסדות החינוך הנלווים לה.
הרב ארנברג מזוהה עם הפלג הירושלמי במחלוקת בציבור הליטאי. בעקבות כך בשנת תשע"ד הורה הרב שטיינמן לנאמניו לעזוב את הישיבה לישיבת תורה בתפארתה.
בשנת תשע"ט הכריז הרב ארנברג כי יפסיק ליטול תקציבים מהמדינה עבור מוסדותיו.
שיעוריו

בשונה מראשי ישיבות הנוהגים למסור שיעור כללי אחת לשבוע, הרב ארנברג מוסר לעיתים קרובות שלושה שיעורים כלליים יום אחר יום. כמו כן זמן השיעור ארוך מהמקובל בישיבות.
שיעוריו הודפסו בחוברות מיוחדות, אך לא הופצו באופן רשמי.
ספריו

שפתי דעת מאמרים על התורה והמועדים.
שפתי רננות קבצים תורניים בעניינים שונים.
הערות שוליים

↑  משה ויסברג, אבל כבד: הגאון המפורסם רבי מנדל אטיק זצ"ל מגדולי גאוני ירושלים, באתר בחדרי חרדים, 24 בדצמבר 2022
↑  ישראל כהן, ‏ראש הישיבה: "אנשי דמים רודפים אותנו, רוצים להזיק", באתר כיכר השבת, 28 בנובמבר 2013
↑  הקונטרס המלא: "חדרה הישנה וחדרה החדשה", באתר בחדרי חרדים
↑  משה ויסברג, בצעד דרמטי • ראש הישיבה הכריז: מתנתקים מתקציבי המדינה, באתר בחדרי חרדים, 6 בספטמבר 2018
שקופים 2

"שקופים 2" הוא אלבום האולפן השישי של הזמרת-יוצרת הישראלית קרן פלס. האלבום יצא לאור ב-11 באפריל 2024, על ידי חברת התקליטים הד ארצי.
רקע והפקה

ב-1 בנובמבר 2020, יצא האלבום "שקופים". ביום צאתו של הסינגל "אין סוף ללילה", הכריזה פלס על שמו של האלבום הבא שלה – "שקופים 2". האלבום מהווה המשך לפרויקט "שקופים", אשר חלקו הראשון יצא בזמן מגפת הקורונה. כמו האלבום הקודם, אלבום זה מכיל שיתופי פעולה זמרים ויוצרים שונים. האלבום כולל גם מספר הקלטות מביצועים חיים. האלבום יצא במהלך מלחמת חרבות ברזל, ופלס מארחת בו את יובל שרעבי, שבן זוגה נחטף לעזה ואת שיר יעקב, ששני אחיה ואביה נחטפו גם הם, ושתיהן התארחו לצד פלס במסגרת "הכוכב הבא". בדומה לחלקו הראשון של הפרויקט, האלבום הופק על ידי גלעד שמואלי, למעט השיר "שתי גדות" שהופק על ידי אורי זך. האלבום כולל לראשונה שיר שלא בוצע על ידי פלס, אלא רק נכתב והולחן על ידה. בנוסף, מופיעים באלבום חידושים לשירים "שתי גדות", מתוך אלבומה של מירי מסיקה "חדשות טובות", ו"באת לי פתאום", מתוך אלבומה הקודם של פלס. השיר "שתי גדות" הוקדש ליונת אור, שנרצחה במהלך הטבח בבארי.
סינגלים

"אין סוף ללילה" - יצא לאור ב-1 בנובמבר 2020, כסינגל הראשון מתוך האלבום.
"אושר בא והולך" - דואט עם מוש בן ארי, יצא לאור ב-4 ביולי 2021.
"ימים אחרים" - יצא לאור ב-29 בספטמבר 2021.
"מרחק הזמן" - שיר בביצועה של מירי מסיקה, יצא לאור ב-14 באוגוסט 2022.
"לא אבודים" - דואט עם שלמה ארצי, יצא לאור ב-28 בנובמבר 2022.
"מישהו שמח בשבילי" - יצא לאור ב-14 במאי 2023.
"שתי גדות" - דואט עם מירי מסיקה, יצא לאור ב-12 בדצמבר 2023.
רשימת רצועות

כל השירים באלבום נכתבו והולחנו על ידי קרן פלס והופקו על ידי גלעד שמואלי, למעט: "שוב", נכתב על ידי דפנה עבר הדני והולחן על ידי שמוליק קראוס. "תודה" נכתב והולחן על ידי פלס בשיתוף עם רמי קלינשטיין. "הלב שלי פתוח" נכתב והולחן על ידי פלס בשיתוף עם בניה ברבי. "שתי גדות" הופק על ידי אורי זך.
| שקופים 2> מס' | שקופים 2> שם | שקופים 2> מבצע(ים) | שקופים 2> משך | שקופים 2>  | שקופים 2>  | שקופים 2>  | שקופים 2>  | שקופים 2>  | שקופים 2>  |
| --- | --- | --- | --- | --- | --- | --- | --- | --- | --- |
| 1. | לא אבודים  | קרן פלס ושלמה ארצי | 2:52 |  |  |  |  |  |  |
| 2. | ימים אחרים  | קרן פלס | 3:39 |  |  |  |  |  |  |
| 3. | אושר בא והולך  | קרן פלס ומוש בן ארי | 3:02 |  |  |  |  |  |  |
| 4. | אין סוף ללילה  | קרן פלס | 3:05 |  |  |  |  |  |  |
| 5. | לחזור הביתה  | קרן פלס, שירי מימון ושיר יעקב | 3:05 |  |  |  |  |  |  |
| 6. | שתי גדות  | קרן פלס ומירי מסיקה | 2:57 |  |  |  |  |  |  |
| 7. | שוב - לייב קיסריה 2023  | קרן פלס ואריק סיני | 4:31 |  |  |  |  |  |  |
| 8. | מישהו שמח בשבילי  | קרן פלס | 2:41 |  |  |  |  |  |  |
| 9. | ואת - לייב קיסריה 2023  | קרן פלס וזהבה בן | 3:47 |  |  |  |  |  |  |
| 10. | הלב שלי פתוח  | קרן פלס ובניה ברבי | 2:48 |  |  |  |  |  |  |
| 11. | מרחק הזמן  | מירי מסיקה | 3:33 |  |  |  |  |  |  |
| 12. | תודה  | קרן פלס ויובל שרעבי | 3:30 |  |  |  |  |  |  |
| 13. | באת לי פתאום (2020)  | קרן פלס | 3:12 |  |  |  |  |  |  |
| משך כולל: | משך כולל: | משך כולל: | 42:42 |  |  |  |  |  |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| כלל העולם | 11 באפריל 2024 | הורדה דיגיטלית • הזרמת מוזיקה | הד ארצי |  |
הערות שוליים

1 2  קרן פלס - אין סוף ללילה, באתר ‏מאקו‏, 1 בנובמבר 2020
1 2  גיל משעלי, ‏אחרי שני עשורי חברות: קרן פלס ומירי מסיקה בשיר ראשון יחד, שמוקדש ליונת אור שנרצחה בבארי, באתר ‏מאקו‏, 12 בדצמבר 2023
↑  אחרי 20 שנות חברות: דואט ראשון למירי מסיקה וקרן פלס, באתר חדשות 13, 12 בדצמבר 2023
↑  אושר בא והולך: קרן פלס ומוש בן ארי מסכמים תקופה בשיר חדש, באתר ‏מאקו‏, 4 ביולי 2021
↑  צפו: קרן פלס ללא איפור, באתר ישראל היום, 29 בספטמבר 2021
↑  מרחק הזמן: מירי מסיקה וקרן פלס חוזרות לשתף פעולה בשיר חדש, באתר חדשות 13, 14 באוגוסט 2022
↑  עמית אטיאס, ‏"לא אבודים": שלמה ארצי וקרן פלס משלבים כוחות בשיר חדש, באתר ‏מאקו‏, 28 בנובמבר 2022
↑  קרן פלס מוציאה שיר חדש - "מישהו שמח בשבילי". צפו, באתר וואלה, 14 במאי 2023
↑  האלבום "שקופים 2" באתר ספוטיפיי
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
מישהו פעם (שיר)

| --- | --- |

 סינגל בביצוע עברי לידר
 מתוך האלבום מישהו פעם
 יצא לאור:  6 במאי 2012
 שפה:  עברית
 אורך:  3:45
 כתיבה:  עברי לידר
 לחן:  עברי לידר
 הפקה:  יועד נבו
"מישהו פעם" הוא שיר של הזמר הישראלי עברי לידר. השיר נכתב והולחן על ידי לידר והופק בידי יועד נבו. הוא יצא לאור ב-6 במאי 2012 ונכלל באלבום האולפן השביעי של לידר, "מישהו פעם", מאוגוסט 2012.
רקע ויצירה

השיר נכתב והולחן על ידי לידר והופק בידי יועד נבו. במהלך ריאיון סיפר לידר:
לאורך זמן העסיק אותי הנושא הזה שהשיר מתעסק איתו, דיאלוג פנימי של אדם עם עצמו לגבי הבחירות שלו בחיים והצורך שיהיה לו משהו טוב ויציב, לעומת חיפוש ריגושים ודברים חדשים... היום בעולם המערבי המודרני הכל פתוח. החברה הישנה לימדה מה נכון ומה לא נכון, היום יש משהו הרבה יותר חופשי, לא כדבר שלילי, יש בזה לכאן ולכאן. השיר שלי מביא דיאלוג שלנו כאנשים, האם אנחנו יודעים לבחור מה טוב לנו. כי לפעמים אנחנו עושים דברים לא טובים, אולי כי אנחנו מכורים לחדש.
השיר יצא לאור ב-6 במאי 2012 ונכלל כשיר הנושא של אלבום האולפן השביעי של לידר, "מישהו פעם", מאוגוסט 2012.
קבלה

על פי עמי פרידמן מאתר nrg זהו שיר "עברי לידר קלאסי", המהווה שילוב בין השיר "מלטף ומשקר" ל"זה לא אותו דבר". רע כהן מ-nrg תיאר את השיר בתור בלדה אשר מתאימה לסרט של איתן פוקס.
וידאו קליפ

הווידאו קליפ בוים על ידי יריב בראל, צולם בידי זיו ברקוביץ ויצא לאור ביום צאת השיר.
קאבר קמפיין ארגוני להט"ב

| --- | --- |

 סינגל
 יצא לאור:  6 ביוני 2023
 שפה:  עברית
 אורך:  1:25
ב-6 ביוני 2023, כחלק מקמפיין תמיכה בנראות לקהילה הגאה ובביטחון הלהט"ב בישראל בשיתוף של טיקטוק עם האגודה למען הלהט"ב בישראל, ארגון הנוער הגאה איגי, ארגון חוש"ן, קבוצת פובליסיס ויועץ התקשורת שלומי לאופר, יצאה לאור גרסת קאבר לשיר עם מילים אשר מתארות את התמדדותם של קהילת הלהט"ב, כגון: ”מישהו פעם תקף אותי ככה, כי העזתי ללכת ים ביד עם בנים, ובושה להורים שגידלו אותי ככה, והבן שלך הוא רק קללה בחיים”. בווידאו קליפ של הקאבר מככבים מגוון להט"בים וכן עברי לידר עצמו.
הערות שוליים

1 2 3 4   עברי לידר - מישהו פעם // Ivri Lider - Mishehu Pa'am, סרטון בערוץ "Ivri Lider", באתר יוטיוב (אורך: 03:46)
↑  אסף נבו, ‏"אני מכיר מהחיים שלי גם אהבה של זוגיות וגם להיות חופשי ופתוח לכל דבר בעולם", באתר ‏מאקו‏, 6 במאי 2012
1 2  עמי פרידמן, עברית של פעם: עברי לידר מדבר על האלבום החדש, באתר nrg‏, 6 במאי 2012
↑  רע כהן, מלטף ומשעמם: עברי לידר לבדו מלהיב פחות מאשר TYP, באתר nrg‏, 19 באוגוסט 2012
↑  שגיא בן נון‏, עברי לידר: "חודש הגאווה ומצעדי הגאווה כבר לא מובנים מאליהם. זו נהייתה מלחמה", באתר וואלה, 11 ביוני 2023
↑  עידן יוסף-ימין, ‏"מישהו פעם תקף אותי ככה": הקאבר הבועט לשיר האהוב של עברי לידר, באתר ‏מאקו‏, 6 ביוני 2023
↑   מישהו פעם - גאווה 2023, סרטון בערוץ "The Aguda האגודה למען הלהטב", באתר יוטיוב (אורך: 01:26)
↑  7.6.2012, פזמונט
↑  המצעד השנתי הישראלי תשע"ב, באתר גלגלצ
↑  מצעד השנתי תשע"ב, באתר פזמונט
| עברי לידר |
| --- | --- | --- |
| אלבומים | מלטף ומשקר • יותר טוב כלום מכמעט • האנשים החדשים • זה לא אותו דבר • בקצב אחיד בתנועות של הגוף • מישהו פעם • האהבה הזאת שלנו • עברי לידר עופר מאירי |  |
| אלבומי הופעה | Live CD‏ • Live DVD‏ • עברי לידר ותזמורת המהפכה בהופעה חיה • קיסריה Live |  |
| מיני-אלבומים | FIGHT!‎ • ניו יורק בשמש |  |
| ערכים קשורים | TYP • יועד נבו • הליקון |  |
| עברי לידר - שירים |
| --- | --- | --- |
| מלטף ומשקר | "לאונרדו" • "תמיד אהבה" • "אף אחד משנינו" |  |
| יותר טוב כלום מכמעט | "הכוס הכחולה" • "בחולצת פסים" • "יותר טוב כלום" |  |
| האנשים החדשים | "בתי קפה" • "על קו המים" • "האנשים החדשים" • "איש יקר" |  |
| זה לא אותו דבר | "זכיתי לאהוב" • "ניסים" • "להבין את המים" • "זה לא אותו דבר" |  |
| בקצב אחיד בתנועות של הגוף | "רק תבקש" • "מתעורר" • "הדרכים הארוכות" • "אלוף העולם" • "ביחד מפחד" |  |
| מישהו פעם | "מישהו פעם" • "מזל טוב ישראל" • "תרמיל" • "לרגע קטן" • "אסתר אוכלת פחמימה" |  |
| האהבה הזאת שלנו | "הייתי כאן" • "הכול בוער" • "האהבה הזאת שלנו" • "מקום ליותר" • "ילדות והעיר הגדולה" |  |
| שירים אחרים | "סינדרלה רוקפלה" • "מוגזם" • "נסיכה שלי" • "הנשף" • "מהכפר אל הכיכר" • "לרקוד עם דמעות בעיניים" • "תזכור הכל" • "המזרח התיכון" • "הרגע הריק" • "השמיים נעולים" • "שמח" ‏•‏‏ "חלומות שנמחקים" |  |
כנסיית גבירתנו של הבשורה

| --- | --- |

 מידע כללי
 סוג:  כנסייה 
 על שם:  מרים, אם ישו 
 מיקום:  עמאן 
 מדינה:  ירדן 
 קואורדינטות:  31°57′36″N 35°54′54″E﻿ / ﻿31.960098°N 35.915054°E﻿ / 31.960098; 35.915054
 he
 
כנסיית גבירתנו של הבשורה (בערבית: كنيسة سيدة البشارة) היא כנסייה נוצרית קתולית, השוכנת בעיר עמאן בירת ירדן.
הכנסייה ממוקמת באזור ג'בל וובדא במרכזה של העיר. היא נפתחה בשנת 1962. מבנה הכנסייה הוא מלבני ובעל גג רעפים ומגדל נושא צלב צמוד אליו בקצהו המזרחי.
הכנסייה משתייכת לפטריארכיה הלטינית של ירושלים. קהילת הכנסייה ציינה ב-2012 מלאת 50 שנים להיווסדה. לרגל המאורע שופצה הכנסייה במימון הפטריארכיה.
יאיר חפוטא

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  מרקש
 פטירה:  יולי 2003 באר יעקב, ישראל 
 מקום קבורה:  הר המנוחות 
 תקופת הפעילות:  ? – יולי 2003 
 צאצאים:  אברהם חפוטא 
 
הרב יאיר חפוטא (?, מרקש - ט"ו בתמוז ה'תשס"ג, יולי 2003, באר יעקב) היה רב מרוקאי-ישראלי, שכיהן כרבה הספרדי של באר יעקב.
ביוגרפיה

נולד במרקש שבמרוקו לרב משה ואסתר חפוטא. סבו מצד אביו היה הרב מסעוד חפוטא, רב העיר בני מלאל ובן לאחת משלוש משפחות השוחטים במרקש, וסבו מצד אמו היה הרב אברהם מור יוסף. למד בישיבות הגדולות במרקש, תחילה בישיבתו של הרב יעקב דהאן ולאחר מכן בישיבתו של הרב אברהם אביטבול, וכן אצל רב העיר מרדכי קורקוס, והעלה על הכתב את חידושי תורתו של האחרון. הוא התפרסם במרקש ומחוצה לה כגדול בתורה, וחבורת לומדי תלמוד בעיון החלה להיאסף סביבו בשבתות. הוא התמנה לראש השוחטים העיר, כסופר בית הדין בבית דינו של רב העיר משה זריהן וכרב בית הכנסת "צלאת אל כבירה" במרקש, שם גם שימש כחזן ובעל קורא. נשא לאשה את מסעודה, בת הרב שלמה עמאר ובת לשושלת הרבנים של משפחת פינטו.
בשנת ה'תש"ט עלה לישראל (על אף שהוצעה לו משרת דיינות במרקש) והתיישב ב"מעברת חוטר" במושבה באר יעקב. זמן קצר לאחר מכן, לאחר שנפגש עמו הרב הראשי לישראל דאז, הרב בן-ציון מאיר חי עוזיאל, והתרשם מגדלותו, הפציר בו לקבל על עצמו משרת רבנות בכל יישוב שיבחר, והרב יאיר העדיף להישאר במושבתו, והתמנה לכהן כרבה של באר יעקב. בתפקיד זה כיהן כחמישים שנה עד לפטירתו. לצדו כיהן הרב האשכנזי משה מנחם יעקובזון. בשנת 1955 נעצר עם כמה מחסידיו בשל נזק שגרמו לבית קפה במושבה שהיה פתוח בשבת.
נפטר בט"ו בתמוז ה'תשס"ג ונקבר בהר המנוחות בירושלים, סמוך לקבר החיד"א. על שמו רחוב בפתח תקווה.
בנו הוא הרב אברהם חפוטא, ראש ישיבת הרמב"ם בתל אביב וראש כולל "מדרש רמב"ם" בפתח תקווה.
חתנו הוא הרב שמואל בן דוד תושבי באר יעקב רואים בו כהרב הראשי הספרדי לבאר יעקב מכהן כראש כולל אברכים רי"ח השדה ע"ש הבן איש חי ורב בית הכנסת משכן יאיר ע"ש חמיו.
לקריאה נוספת

בנו הרב אברהם חפוטא, סנסן ליאיר, בתוך: "ביכורי אברהם"
הערות שוליים

↑  ראו - חכם מרדכי קורקוס באתר החכם היומי
↑  רב ומתפללים הובאו לדין, מעריב, 27 ביוני 1955
מריו אבדו בניטס

מריו אבדו בניטס (בספרדית: Mario Abdo Benítez; נולד ב-10 בנובמבר 1971) הוא פוליטיקאי ואיש עסקים אשר כיהן כנשיא פרגוואי החל מאוגוסט 2018 ועד אוגוסט 2023.
ביוגרפיה

מריו ("מריטו") אבדו בניטס הבן נולד ב-1971 באסונסיון, והוא בנו של מריו אבדו בניטס האב, שכיהן כמזכירו האישי של הדיקטטור ונשיא פרגוואי אלפרדו סטרסנר ונכד למהגר ערבי מלבנון. אמו היא רות (מנון) בניטס פרייר. הסב מצד האב, רדואן עבדו, מאוחר יותר חואן אבדו, הגיע לפרגוואי בשנת 1910 ועסק במסחר.
לאחר הדחתו של סטרסנר, יצאה משפחתו לגלות בארצות הברית שם השלים את לימודי התיכון. בשובו לפרגוואי התגייס לצבא והוכשר כצנחן וכקצין מילואים. ב-1995 סיים תואר ראשון בשיווק באוניברסיטת טייקו פוסט שבארצות הברית. בשנים 1997–2012 שימש מנהל בחברת לוגיסטיקה ובשנים 1998–2012 שימש שותף מנהל בחברת בנייה וייצור חומרי בנייה.
ביוגרפיה > קריירה פוליטית

אבדו בניטס הוא חבר במפלגת קולורדו השמרנית וכיהן כסגן נשיא המפלגה. ב-2013 נבחר לסנאט של פרגוואי וכיהן כנשיא הסנאט מיולי 2015 עד יוני 2016. באפריל 2018 נבחר לנשיא המדינה. הוא נכנס לתפקידו באוגוסט 2018.
פחות מחודש לאחר כניסתו לתפקיד הורה אבדו בניטס על ביטול החלטת קודמו ובן מפלגתו הוראסיו קארטס על העברת שגרירות פרגוואי בישראל מתל אביב לירושלים, ובעקבות כך החל משבר דיפלומטי בין פרגוואי לישראל.